CELEX: 32007D0090
Language: sl
Date: 2007-02-12 00:00:00
Title: 2007/90/ES: Odločba Komisije z dne 12. februarja 2007 o spremembi Odločbe 2005/513/ES o usklajeni uporabi radijskega spektra v frekvenčnem pasu 5 GHz za izvedbo brezžičnih dostopnih sistemov, vključno z radijskimi lokalnimi omrežji (WAS/RLAN) (notificirano pod dokumentarno številko C(2007) 269)( Besedilo velja za EGP).

13.2.2007   
            
            
               SL
            
            
               Uradni list Evropske unije
            
            
               L 41/10
            
         
      ODLOČBA KOMISIJE
   
   z dne 12. februarja 2007
   o spremembi Odločbe 2005/513/ES o usklajeni uporabi radijskega spektra v frekvenčnem pasu 5 GHz za izvedbo brezžičnih dostopnih sistemov, vključno z radijskimi lokalnimi omrežji (WAS/RLAN)
   (notificirano pod dokumentarno številko C(2007) 269)
   (Besedilo velja za EGP)
   (2007/90/ES)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Odločbe Evropskega parlamenta in Sveta 676/2002/ES z dne 7. marca 2002 o pravnem okviru za politiko radijskega spektra v Evropski skupnosti (Odločba o radijskem spektru) (1) in zlasti člena 4(3) Odločbe,
   ob upoštevanju naslednjega:
   
               (1)
            
            
               Po sprejetju Odločbe Komisije 2005/513/ES z dne 11. julija 2005 o usklajeni uporabi radijskega spektra v frekvenčnem pasu 5 GHz za izvedbo brezžičnih dostopovnih sistemov, vključno z radijskimi lokalnimi omrežji (WAS/RLAN) (2), so nadaljnje preiskave tehničnih parametrov, opredeljenih v tej odločbi, pokazale, da se omejitve največje dovoljene srednje gostote e.i.r.p. za pasova 5 150–5 250 MHz in 5 250–5 350 MHz lahko izrazijo na način, ki občutno olajša preskuse naprav, v primerjavi s specifikacijami iz Odločbe z dne 11. julija 2005. Nova opredelitev tehničnih parametrov bi tako olajšala uvedbo teh sistemov v EU.
            
         
               (2)
            
            
               ETSI in CEPT sta potrdila, da sprememba teh tehničnih parametrov ne spremeni zaščite v zvezi z drugimi storitvami, ki si delijo spekter z WAS/RLAN in zlasti ohranja skupno motenje omrežja RLAN, ki deluje v frekvenčnem pasu 5 150–5 350 MHz, na zadovoljivo nizki ravni, da ne povzroča škodljivega motenja satelitskim komunikacijam.
            
         
               (3)
            
            
               Harmonizirani standard za opremo RLAN v frekvenčnem pasu 5 GHz, ki ga je sprejel Evropski inštitut za telekomunikacijske standarde (ETSI) s številko EN 301 893, upošteva to poenostavitev tehničnih parametrov.
            
         
               (4)
            
            
               Ukrepi, predvideni v tej odločbi, so v skladu z mnenjem Odbora za radijski spekter –
            
         SPREJELA NASLEDNJO ODLOČBO:
   Člen 1
   Člen 4(1) Odločbe 2005/513/ES se nadomesti z naslednjim:
   
      „Člen 4
      1.   V frekvenčnem pasu 5 150–5 350 MHz so omrežja WAS/RLAN omejena na uporabo v zaprtih prostorih z največjo srednjo e.i.r.p 200 mW. Poleg tega se v pasu 5 150–5 350 MHz največja srednja gostota e.i.r.p. omeji na 10 mW/MHz v vsakem 1 MHz pasu.“
   
   Člen 2
   Ta odločba je naslovljena na države članice.
   
      V Bruslju, 12. februarja 2007
      
         
            Za Komisijo
         
         Viviane REDING
         
         
            Članica Komisije
         
      
   
   
      (1)  UL L 108, 24.4.2002, str. 1.
   
      (2)  UL L 187, 19.7.2005, str. 22.